  Анжелика Тихонова корреспондент 9-тӥ тулыспалэ Галина Кулакова нимо огъетын Ижкарысь но Удмуртиысь епархилэн кузьымъёсыз понна куасэн бызьылонъя ньылетӥосыз ӵошатсконъёс ортчозы. Со сярысь епархилэн пресс-службаез ивортэ. Ӵошатсконъёс осконкуспо (межконфессиональной) спартакиада улсын радъясько, соин ик отчы православи приходъёслэн сяна, мукет вӧсьлык огазеяськонъёслэн но ыстэм муртъёссы пыриськыны быгато Вань пыриськисьёс приходъёслэн командаенызы пото, отын котькӧня адями луыны быгатэ. Ваньзылэн эмчилэсь справказы но шудтэм учыръёслэсь страховказы луыны кулэ.  Вожвылъяськон арлыдъя куинь группаосын мыноз, куасэн бызьылӥсьёслы 1,5 иськемын 5 иськемозь ортчыны ӵекто. Ӵошатсконлэн радлыкеныз но куронъёсын рос-просгес тодматскыны епархилэн нимлыко  луоз.  Ӵошатсконэз радъясьёс спортсменъёсты сяна, висисьёссэс но возьмало. Куасэн бызьылонлы йылпумъянъёсъя тужгес бадӟымзэ командаез Ижкарысь но Удмуртиысь митрополитлэн Викторинлэн Кубокеныз пусъёзы. Куриськонъёсты али но басьто на, соосты sport_vera18@mail.ru электрон адресъя келяно.  Тодэ вайытом, 9-тӥ тулыспалэ Удмуртиын Тол спорт амалъёсъя огъяросси нунал ортчоз. Вань мылкыд карисьёс одӥг интыын ог дасо пӧртэм спорт амалъёсын кужымзэс эскерыны быгатозы. Тегъёс: Спорт Ижкар Удмуртия черк куасэнбызьылон вӧсьлык куас  